Kulanka uu madaxweynuhu la qaatay weftigan ganacsadeyaasha ah ee kasoo jeeda dalka Malaysia, ayaa waxa ku wehelinayey madaxweyne-ku-xigeenka Jamhuuriyadda Somaliland, Mudane Cabdiraxmaan Cabdilaahi Ismaaciil (Saylici) iyo wasiirka Xannaanada Xoolaha iyo horumarinta Kalluumaysiga, Mudane Xasan Maxamed Cali Gaafaadhi, ayaa si qoto dheer loogaga wada-hadlay muhiimadda ay wershadda hilibka ee TAYYID Quality Meat ee magaalada Burco u leedahay guud ahaan qaranka Somaliland iyo kaalinta ay ka geysan karto inuu hilibka Xoolaha Somaliland ka helo dalka Malaysia suuq xaami ah oo lagaga bixi karo baahida suuq yaraaneed ee soo wajahday Xoolaha Somaliland, waxaana ay ganacsatada wershaddan maalgashaday tilmaameen inay wershaddaasi ka qayb qaadan doonto sidii suuq cusub loogu heli lahaa Hilibka xoolaha ku dhaqan dalka Jamhuuriyadda Somaliland.
